Vyhodnotenie medzirezortného pripomienkového konania

	k  návrhu nariadenia vlády Slovenskej republiky o minimálnych bezpečnostných a zdravotných požiadavkách pri práci so zobrazovacími jednotkami		

Spôsob pripomienkového konania: bežný/zjednodušený/skrátený postup - dôvod:			
skrátený (oznam listom č. 29854/2005 - SL – poštou aj e-mailom) 
		
	Zoznam oslovených subjektov:					
	Podpredseda vlády SR pre európsku integráciu, pre ľudské práva a menšiny, Podpredseda vlády SR pre legislatívu, Podpredseda vlády SR pre ekonomiku, Podpredseda vlády SR pre hospodárstvo, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR, Úrad vlády SR – Inštitút pre aproximáciu práva, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad SR, Najvyšší súd SR, Súdna rada SR, Generálna prokuratúra SR, Úrad pre reguláciu sieťových odvetví, Konfederácia odborových zväzov Slovenskej republiky, Asociácia zamestnávateľských zväzov a združení Slovenskej republiky, Republiková únia zamestnávateľov		
	Počet oslovených subjektov:	38				
	Zaslali do stanoveného termínu (od 24.11.2005 do 2.12.2005):	26				
	Zaslali po termíne:	0				
	Vôbec nezaslali:	12				
	Subjekty, ktoré nemali pripomienky:	18				
	Počet vznesených pripomienok:	44				
	Počet akceptovaných:	31				
	Počet čiastočne akceptovaných, z toho počet zásadných - ktoré subjekty	4/0				
	Počet neakceptovaných, z toho počet zásadných - ktoré subjekty	9/0				
	Rozporové konanie (s kým, kedy, na akej úrovni, s akým výsledkom):     	0				
	Počet odstránených pripomienok:  	0				
	Počet neodstránených pripomienok:   	0				

Rezort	Pripomienka	Typ	Vyh.	Spôsob vyhodnotenia	Poznámka	
		Z	A	pri A: spôsob zapracovania	prip. zaslaná po termíne	
		O	C	pri C: vysvetlenie, spôsob zapracovania	…	
			N	pri N: zdôvodnenie nezapracovania		
						
Ministerstvo dopravy, pôšt a telekomunikácií Slovenskej republiky	1.	V § 3 písm. b) odporúčame na konci vety nahradiť slová „u organizácii práce“ slovami „pri zmene organizácie práce“.
2.	V § 4 ods. 2 odporúčame nahradiť slová „u prác“ slovami „pri prácach“.
3.	V § 5 ods. 2 odporúčame nahradiť slovo „sa“ slovom „zamestnávateľ“.
4.	Text uvedený v § 7 odporúčame uviesť za prvú vetu v § 7. Doterajšie § 7 a 8 odporúčame prečíslovať na § 6 a 7.
5.	Odporúčame Doložku zlučiteľnosti právneho predpisu s právom EÚ a ES uvádzať v znení novelizovanej prílohy č. 1 k Legislatívnym pravidlám vlády SR.
6.	Odporúčame doplniť tabuľku zhody a doložku finančných, ekonomických, environmentálnych vplyvov a vplyvov na zamestnanosť a podnikateľské prostredie.
7.	V prílohe č. 1 časti I písm. D bod 1 odporúčame v prvej vete slovo „rozmerov“ nahradiť slovom „rozmerom“.
8.	V prílohe č. 1 časti I písm. E bod 2 odporúčame slovo „práci“ nahradiť slovom „práce“.
9.	V prílohe č. 1 časti III bod 1 odporúčame vypustiť text za slovom „úlohu“ z dôvodu že zamestnávateľ už pri výbere zamestnanca prihliada na jeho znalosti a schopnosti pri práci s 	O

O

O

O

O

O

O

O

O	A

A

A

N

A 

A 

A

A

N	Text upravený

Text upravený. 

Text upravený.

Text je v súlade s legislatívnymi pravidlami vlády.

Text upravený.

Text upravený.

Text upravený.

Text upravený.

Text v druhej polovici vety vychádza zo znenia smernice.		
Ministerstvo vnútra Slovenskej republiky	1.	V názve návrhu nariadenia navrhujem za slovo „bezpečnostných“ vložiť slovo „požiadavkách“.

2.	Vzhľadom na rozsah návrhu nariadenia navrhujem vypustiť nadpisy jednotlivých paragrafov.

3.	V § 5 ods. 1 písm. b) sa hovorí o „určených časových intervaloch“. Bolo by vhodné konkretizovať dĺžku týchto časových intervalov.

4.	Zrušované nariadenie vlády bolo vydané na základe splnomocnenia podľa § 16 ods. 1 písm. f)  zákona č. 330/1996 Z. z. Podľa neho má vláda vydať nariadenie vlády s tým istým obsahom. Nie je zrejmý vzťah tohto nariadenia a zrušovaného nariadenia. Žiadam tento vzťah vysvetliť. Nová zákonná úprava o ochrane bezpečnosti pri práci je v druhom čítaní v NR SR a nenadobudne účinnosť 1. januára 2006.

5.	Súčasťou všeobecnej časti dôvodovej správy je aj doložka zlučiteľnosti. V súvislosti so znením doložky zlučiteľnosti a tabuľky zhody upozorňujem na zmeny a doplnenia Legislatívnych pravidiel vlády Slovenskej republiky (ďalej len „legislatívne pravidlá“), ktoré boli schválené uznesením vlády Slovenskej republiky z  28. septembra 2005          pod číslom 736  a  ktoré nadobudli účinnosť 1. novembra 2005. Táto novela legislatívnych pravidiel priniesla nové znenie doložky zlučiteľnosti ako aj nové znenie tabuľky zhody. V súlade s toto zmenou navrhujem doplniť doložku zlučiteľnosti o údaje, ktoré v nej nie sú uvedené.	O

O

O

O

O	N

N

N

A 

A	Autorizovaný preklad smernice neopakuje slovo „požiadavkách“.

Názvy sa používali aj v predchádzajúcom nariadení vlády SR č. 247/2001 Z. z., nadpisy sú ponechané pre lepšiu prehľadnosť nariadenia vlády SR. 

Presná frekvencia bude stanovená v nariadení vlády o podrobnostiach o lekárskych preventívnych prehliadkach vo vzťahu k práci a o náležitostiach posudku o zdravotnej spôsobilosti na výkon práce.

Predmetné nariadenie vlády nadobudne účinnosť 1. júla 2006 spoločne s novým zákonom o bezpečnosti a ochrane zdravia pri práci a o zmene a doplnení niektorých zákonov schváleným v NR SR 2.2.2006.

Text upravený.
		
Ministerstvo spravodlivosti Slovenskej republiky	K predkladacej správe:
- navrhujeme nahradiť slová „Podnet na vypracovanie návrhu zákona“ slovami „Podnet na vypracovanie návrhu nariadenia vlády Slovenskej republiky“ z dôvodu, že predkladacia správa je súčasťou návrhu nariadenia vlády Slovenskej republiky a nie návrhu zákona.

K § 1:
- v § 1 navrhujeme vypustiť odsek2 a odsek 3, ktoré upravujú základné pojmy na účely tohto nariadenia a následne ich navrhujeme upraviť do samostatného ustanovenia § 2 nasledovne: 
„§2
Vymedzenie základných pojmov

Na účely tohto nariadenia vlády sa rozumie
a)	zobrazovacou jednotkou zariadenie s obrazovkou na znázorňovanie abecedno-číslicových alebo grafických znakov bez ohľadu na použitý spôsob zobrazovania,
b)	pracoviskom sústava zahrňujúca zobrazovaciu jednotku a ďalšie príslušenstvo; neoddeliteľnou súčasťou pracoviska je aj pracovné sedadlo, pracovný stôl alebo pracovná plocha.“
Doterajší odsek 4 v § 1 sa bude označovať ako odsek 2.

z dôvodu zabezpečenia prehľadnej a vhodnej systematiky tohto návrhu nariadenia.	
O

O

	
A

A	
Text upravený.

Text upravený.
		
Ministerstvo práce, sociálnych vecí a rodiny Slovenskej republiky	Zásadné pripomienky 

K § 3 písm. a) 
Zásadne žiadam za slová „zástupcov zamestnancov pre bezpečnosť 1)“ vložiť slová „a ochranu zdravia pri práci“.
Zásadne žiadam nahradiť text v poznámke pod čiarou k odkazu 1 textom: „Zákon č. .../2005 Z. z. o bezpečnosti a ochrane zdravia pri práci a o zmene a doplnení niektorých zákonov“.

K § 8 
Zásadne žiadam zmeniť dátum účinnosti na 1. február 2006.
Odôvodnenie:
Dátum účinnosti zákona o bezpečnosti a ochrane zdravia pri práci a o zmene a doplnení niektorých zákonov sa na základe pozmeňovacieho návrhu poslancov vo výboroch Národnej rady SR k vládnemu návrhu zákona upravuje  na 1. február 2006.

Odporúčacie pripomienky

K  § 1 
Navrhované znenie odsekov 2 a 3 odporúčam vypustiť a zaradiť ich do samotného ustanovenia s názvom „Vymedzenie pojmov“.

K § 4 
V odseku 2 odporúčam slová „Osobitný režim práce a odpočinku“ nahradiť slovami „Pravidelné prerušovanie práce podľa ods. 1“.

K § 5 
V odseku 2 odporúčam konkretizovať, kto zabezpečí zamestnancovi komplexné oftalmologické vyšetrenie.

V odsekoch 3 a 4 odporúčam slovo „osobitné“ nahradiť slovom „špeciálne“ v príslušnom gramatickom tvare.

K Prílohe č. 1 
V časti I. písm. B. bod 7 odporúčam slová „klesnúť pod“ nahradiť slovami „byť menšia ako“.
V časti I. písm. D. bod 3 odporúčam slová „manipulačnej roviny, t.j. roviny,“ nahradiť slovami  „dosky pracovného stola“.	

Z

Z

Z

O

O

O

O

O

O	

A

A

A

A

A

N

A

A

C	

Text upravený.

Text upravený.

Text upravený. Nariadenie vlády SR nadobudne účinnosť 1. júla 2006 spoločne s novým zákonom o bezpečnosti a ochrane zdravia pri práci a o zmene a doplnení niektorých zákonov schváleným v NR SR 2.2.2006.

Text upravený.

Text upravený.

Náplň oftalmologických vyšetrení bude riešená v nariadení vlády o podrobnostiach o lekárskych preventívnych prehliadkach vo vzťahu k práci a o náležitostiach posudku o zdravotnej spôsobilosti na výkon práce.
Text upravený.

Text upravený.

Text čiastočne upravený.		
Úrad vlády SR – Sekcia Inštitút pre aproximáciu práva 	              K nadväznosti na návrh zákona o bezpečnosti a ochrane zdravia pri práci:
Keďže návrh nariadenia vlády svojou problematikou úzko súvisí so „zastrešujúcim“ návrhom zákona o bezpečnosti a ochrane zdravia pri práci (ďalej len „návrh zákon o BOZP“) v prvom riadku uvádzacej vety predkladaného nariadenia vlády navrhujeme po slove „republiky“ vložiť text „na vykonanie zákona č. ... o bezpečnosti a ochrane zdravia pri práci a“. Takúto formuláciu umožňuje 19. bod Legislatívnotechnických pokynov, ktoré sú v prílohe č. 2 k Legislatívnym pravidlám vlády SR.
Prostredníctvom návrhu zákona o BOZP sa preberajú i ustanovenia smernice Rady 90/270/EHS. To vyplýva i z tabuliek zhody vypracovaných k tomuto návrhu nariadenia vlády SR. Z tohto dôvodu navrhujeme doplniť transpozičnú prílohu návrhu zákona o BOZP o smernicu Rady 90/270/EHS.

              K preberaniu smernice Rady 90/270/EHS:
Čl. 6 ods. 1 ustanovuje, že „... pracovníci budú informovaní o všetkých aspektoch bezpečnosti a ochrany zdravia, vzťahujúcich sa na ich pracovisko, a najmä o opatreniach platných pre pracoviská a uskutočnených podľa článkov 3, 7 a 9.“. § 3 písm. a), ktorým sa ustanovenie čl. 6 ods. 1 smernice preberá, ukladá povinnosť informovať o opatreniach vykonaných zamestnávateľom podľa § 2 ods. 2, ktorý preberá ustanovenie čl. 3 smernice.  V čl. 6 ods. 1 je osobitne zvýraznená potreba informovať pracovníkov o opatreniach týkajúcich sa nie len čl. 3 ale i čl. 7 a 9, ktoré sú preberané prostredníctvom § 4 ods. 1 a § 5. Navrhujeme na tieto ustanovenia v § 3 písm. a) odkázať.
§ 4 ods. 2 nie je ustanovením, ktoré by preberalo ustanovenie smernice. Považujeme ho za nadbytočný. Okrem toho, sa pojem „osobitný režim práce“ v nadpise ani v odseku 1 neuvádza. Navrhujeme preto jeho vypustenie z návrhu.
V § 5 ods. 1 písm. b) navrhujeme v súlade s čl. 9 ods. 1 písm. b) smernice doplniť slovo „pravidelných“.
Čl. 11 ods. 3 prvý odsek smernice je potrebné prebrať do právneho poriadku SR. Ide o oznamovaciu povinnosť pravidelných správ Európskej komisii.
K prílohe č. 2:
Žiadame o vypustenie vety „Týmto nariadením vlády sa preberá právne záväzný akty Európskych spoločenstiev.“. Táto informácia je v návrhu obsiahnutá v § 7 a takýmto spôsobom sa v transpozičnej prílohe už neuvádza.
Slová „SMERNICA RADY“ navrhujeme písať formou „Smernica Rady“. Nie je dôvod písať ich celé kapitálami a nie je to ani v súlade s legislatívnou praxou.
V poslednej zátvorke žiadame, podľa prílohy č. 1b k Legislatívnym pravidlám vlády SR v platnom znení, text „EÚ“ nahradiť textom „ES“. Právne akty uverejnené v Úradnom vestníku ES pred účinnosťou Zmluvy z Nice, ktorou sa mení a dopĺňa Zmluva o Európskej únii, Zmluvy o založení Európskych spoločenstiev a niektoré ďalšie súvisiace akty, ktorá je účinná od 1. 2. 2003, odkazujú na svoj publikačný zdroj, ktorým je Úradný vestník Európskych spoločenstiev a nie Úradný vestník Európskej únie.
K tabuľke zhody:
Pri čl. 1 ods. 2 smernice navrhujeme v stĺpci 9 uviesť poznámku: „Smernica 89/391/EHS je prebratá do zákona  č. 330/1996 Z. z. i do návrhu nového zákona o bezpečnosti a ochrane zdravia pri práci, ktorý má zákon č. 330/1996 Z. z. od 1. 1. 2006 nahradiť. Prísnejšie a špecifickejšie opatrenia sú zapracované v tomto návrhu nariadenia vlády SR. Opatrenia v návrhu zákona o bezpečnosti a ochrane zdravia pri práci nemajú vplyv na opatrenia v nariadení vlády SR“.
Pri čl. 2 pism. b) v druhom stĺpci, kde sa nachádza text smernice, žiadame o doplnenie chýbajúceho textu, ktorý je v tomto ustanovení smernice.
Pri čl. 2 pism. c) a pri čl. 8 smernice je síce v stĺpci 4 uvedené, že sa preberajú prostredníctvom návrhu zákona o BOZP, ale z dôvodu posúdenia náležitej transpozície je potrebné v stĺpcoch 5 a 6 uviesť znenie ustanovení návrhu tohto vnútroštátneho právneho predpisu. Pri článku 2 písm. c) smernice navrhujeme doplniť ustanovenia  § 2 ods. 1 a § 3 písm. a) návrhu zákona o BOZP a pri článku 8 smernice doplniť § 10, § 12 ods. 1 písm. a) a § 19 ods. 3 písm. cf) návrhu zákona o BOZP.
Pri čl. 6 ods. 1 v druhom stĺpci, kde sa nachádza text smernice, žiadame v poslednom riadku o nahradenie číslovky „6“ číslovkou „3“. Pri čl. 8 v druhom stĺpci, kde sa nachádza text smernice, žiadame o nahradenie číslovky „12“ číslovkou „11“. Nami navrhované zmeny sú zhodné so znením smernice Rady 90/270/EHS.

K doložke zlučiteľnosti:
Žiadame o vypracovanie novej doložky zlučiteľnosti, ktorá bude v súlade s prílohou č. 1 k Legislatívnym pravidlám vlády SR v znení novely účinnej od 1. 11. 2005.	O

O

O

O

O

O

O

O

O

O

O

O	N

A

C

A

A

A

A

A

A

A

A

A

	Nariadenie vlády Slovenskej republiky sa vydáva ako aproximačné v zmysle zákona č. 19/2002 Z. z. Návrh zákona BOZP neobsahuje splnomocňovacie ustanovenie na vydanie tohto nariadenia vlády SR.

Text upravený.

Text čiastočne upravený.

Text upravený.

Text upravený.

Text upravený.

Text upravený.

Text upravený.

Text upravený.

Text upravený.

Text upravený.

Text upravený.

Národná banka Slovenska	1.	V § 3 písm. a) navrhujeme za slová „zástupcov zamestnancov pre bezpečnosť“ vložiť slovo „práce“.
2.	V § 5 ods. 1 písm. b) navrhujeme konkrétnejšie určiť časový interval posúdenia zdravotnej spôsobilosti alebo uviesť odkaz na všeobecne záväzný právny predpis týkajúci sa posudzovania zdravotnej spôsobilosti na vykonávanú prácu alebo uviesť, že interval určuje zamestnávateľ vlastným predpisom.
3.	V § 5 navrhujeme doplniť ustanovenie, podľa ktorého sa má posúdiť zdravotný stav zamestnanca po preradení na prácu, pri ktorej nie je práca so zobrazovacou jednotkou prevažujúcou činnosťou. 	O

O

O	C

C

N	Text prepracovaný.

Text čiastočne upravený.

Navrhovaný text je nad rámec smernice.

		
Generálna prokuratúra  Slovenskej republiky	K návrhu predmetného nariadenia vlády, ktorý ste zaslali na pripomienkové konanie oznamom č. 29854/2005-SL z 24. novembra 2005, nemáme vecné pripomienky. Odporúčame však:
1.	v úvodnej vete vypustiť text „v znení neskorších predpisov“ z dôvodu, že § 2 ods. 1 písm. e) zákona č. 19/2002 Z.z. nebol dotknutý ani jednou z noviel zákona,
2.	v § 5 vypustiť odsek 4 z dôvodu duplicity s odsekom 3 a zvážiť opodstatnenosť odseku 5.	

O

O	

A

N 	

Text vypustený.

Text zodpovedá požiadavkám smernice.
		
Sociálna poisťovňa	-	v § 2 ods. 1 slovo „podpornopohybovej“ odporúčame nahradiť slovami „podpornej a pohybovej“.
-	v § 5 ods. 5 slovo „pohybového“ odporúčame nahradiť slovami „podpornej a pohybovej sústavy“. 	O

O	A

A	Text upravený.

Text upravený.
		
	Vysvetlivky k skratkám v tabuľke:					
	Z – zásadná					
	O – obyčajná					
	A - akceptovaná					
	C - čiastočne akceptovaná					
	N - neakceptovaná